Наручилац : ЈКП „ Водовод Златибор“

Број : 1064

Датум : 03.04.2019. год.

Веза : Јавна набавка ЈНВВ-д 01/19 ВОДОВОДНИ МАТЕРИЈАЛ I

ПИТАЊА ПОНУЂАЧА И ОДГОВОРИ НАРУЧИОЦА

**Питање понуђача**-Захтев за појашњење (број 1061 од 03.04.2019.године) :

„ЈНВВ-д 01/19 – Захтев за појашњењем конкурсне документације“

Поштовани

Везано за JНВВ-д 01/19, Партија 3 - сигурносни кугла вентили, да ли је могуће нудити вентиле већих уградбених димензија него што су наведене у конкурсној документацији?

Да ли је потребно уз понуду доставити и узорак понуђених вентила (нпр. за вентил 3/4'') ради доказивања усклађености са спецификацијом?

**Одговор-појашњење Наручиоца** :

**1) Није могуће** понудити вентиле већих, а ни мањих уградбених димензија.

У конкурсној документацији је наведено : „Уградбене мере су одређене према дужинама старих вентила које Наручилац планира да замени у наредном периоду.“

Усклађивањем димензија захтеваних сигурносних вентила са димензијама постојећих вентила који су предмет замене смањује се број радних операција и време потребно за замену постојећих вентила предметним сигурносним вентилима.

Ово такође омогућава Наручиоцу лакше и брже решавање многих ситуација из свакодневне праксе, нпр. у случају да је из неког разлога потребно заменити већ уграђени сигурносни вентил, а у ситуацији да Наручилац тренутно не располаже другим сигурносним вентилом, иста димензија ових вентила омогућава привремену замену сигурносног вентила обичним кугла вентилом истих димензија без потребе да се врше додатне преправке на лицу места (постављање наставака, скраћивање цеви и т.д.)

2) Наручилац **прихвата сугестију** Понуђача у вези достављања узорка сигурносног вентила промера 3/4“ (с обзиром да су исти највише заступљени у датој спецификацији), а ради доказивања усклађености са захтеваном техничком спецификацијом.

У вези наведеног Наручилац ће извршити одговарајућу измену-допуну конкурсне документације у којој ће поставити захтев да понуђач уз понуду за Партију 3 достави и узорак наведеног вентила.

Измену конкурсне документације Наручилац ће објавити на Порталу ЈН.

Комисија у поступку ЈНВВ-д 01/19